section_heading: Dizajn i razvoj
paragraph_text: Sumnje da KC-135 flota ne može pokriti globalne potrebe SAD-a s ovom vrstom aviona nastale su još početkom Vijetnamskog rata. U to vrijeme avio-cisterne su bile angažirane u jugoistočnoj Aziji za podršku taktičkim zrakoplovima i strateškim bombarderima a pritom su morale i zadržati potporu floti nuklearnih bombardera baziranih u SAD-u. Sumnje su rezultirale početak istraživanja izvedivosti izrade avio-cisterne s većim kapacitetom od KC-135, ali značajnijeg napretka nije bilo radi nedostatka financijskih sredstava.